Bioxilma-xillikning yo‘qolib borishi ekologik muvozanatning buzilishiga sabab bo‘lmoqda

Published on
Toyloq.uz (
https://www.tayloq.uz
)
Asosiy
> Bioxilma-xillikning yo‘qolib borishi ekologik muvozanatning buzilishiga sabab bo‘lmoqda
Bioxilma-xillikning yo‘qolib borishi
ekologik muvozanatning
buzilishiga sabab bo‘lmoqda
29.09.2023 - 11:12
Ochiq muloqot
Yer yuzidagi biologik xilma-xillik tirik mavjudotning yashashi
uchun eng muhim omillardan hisoblanadi. Biroq tabiat
ne’matlaridan nooqilona foydalanish,
uni muhofaza qilmaslik
oqibatida biologik xilma-xillik kundan-kunga yomonlashib
bormoqda. Bu esa insoniyat uchun jiddiy xavf sanaladi. Negaki,
bioxilma-xillikni yo‘qolib borish sur’atining o‘sib borishi o‘z
navbatida ekologik muvozanatning buzilishiga sabab bo‘lmoqda.
Shu bois mamlakatimizda bu masalaga alohida e’tibor
qaratilgan bo‘lib, O‘zbekiston Respublikasi Vazirlar
Mahkamasining 2019 yil 11 iyundagi qarori bilan 2019−2028
yillar davrida O‘zbekiston Respublikasida biologik xilma-xillikni
saqlash strategiyasining tasdiqlanishi fikrimizning yaqqol
tasdig‘idir.
Qolaversa, O‘zbekiston Respublikasi
Prezidenti Shavkat
Mirziyoyev rahbarligida 2021 yil 2-noyabr kuni o‘kazilgan
yig‘ilishda “Yashil makon” umummilliy loyihacsi doirasida amalga
oshirilishi belgilangan tadbirlar ham biologik xilma-xillikni
ta’minlashga xizmat qiladi.
Toyloq tuman hokimligida o‘tkazilgan ochiq muloqotda shu
haqida so‘z yuritildi. Unda ishtirok etgan tuman hokimi Bahodir
Bobonazarov tumanda biologik
xilma-xillikni yaxshilash, atrof-
muhit muhofazasini kuchaytirish, hududlarda yashil makonlarni
ko‘paytirish, hayvonot va nabodot olamini asrash borasida
amalga oshirayotgan ishlar sifati haqida so‘z yuritdi.
“Yashil makon” loyihasi doirasida tuman hududidagi 6,1 km
uzunlikdagi davlat ahamiyatiga molik magistral hamda 37,0 km
viloyat va mahalliy ahamiyatdagi avtomobil yo‘llari bo‘ylarida,
barcha
xonadonlar, ko‘chalar, qishloqlar hududlarida jami 300
ming tup manzarali va mevali daraxt ko‘chatlari ekildi hamda
magistral yo‘l bo‘yidagi 6,1 km masofada ekilgan ko‘chatlarni
sug‘orish uchun 15 ta sug‘orish quduqlari qazildi.
Tumanimizda 100 yoshdan oshgan daraxtlarni asrash va
ularga davlat tabiat yodgorligi maqomini berish bo‘yicha ham
ko‘zga ko‘rinarli ishlar amalga oshirilmoqda. Tumanimizda 100
yoshdan oshgan daraxtlar soni jami 45 tani tashkil etadi.
Shundan Navbahor mahalla fuqarolar yig‘ini Ispandi
qishlog‘idagi “Ad-Daromiy” ziyoratgohi hududida o‘sib turgan 29
ta tut, qolaversa, tumanimizning turli hududlarida o‘sib
turgan
16 ta chinor daraxtlari “Davlat tabiat yodgorligi” deb belgilangan.
“Davlat tabiat yodgorligi” maqomi berilgan daraxtlar atrofini
muhofaza qilish, saqlash, amaldagi tartibda o‘simlik turi, nomi,
manzili, ro‘yxatga olingan sanasi haqidagi ma’lumotlar
shakllantirilgan hamda hududini doimiy obodonlashtirish va
asrash vazifasi mahalla fuqarolar yig‘inlariga yuklatilgan.
-Qishloqlarda nuroniy otaxonlar maslahatiga amal qilinib,
hudud iqlimiga mos keladigan, zaxlikni yo‘qotadigan tut, katalpa,
yasen, terak va boshqa daraxtlar ekilishi belgilab olindi.
Bu bilan
hudud havosining yaxshilanishi, yo‘l yoqalaridagi zax suvlarining
qochishi va yo‘llarning asfalt qoplamalarining tez-tez
buzilishining oldi olinishiga erishiladi. Shuningdek,
yangidan
ekilgan ko‘chatlarni parvarishlash, sug‘orish,
zararkunandalardan himoya qilish bo‘yicha mas’ullar biriktirildi, -
deydi tuman hokimi Bahodir Bobonazarov.
“Yashil makon” umummilliy loyihasini samarali davom
ettirilishi hisobiga tumanning havo tozaligini yanada
yaxshilashga erishiladi.
Ochiq muloqot davomida masalaga
aloqador korxona va
tashkilotlar mas’ullari, ekologik partiya a’zolari, jamoatchilik
vakillari tumanda biologik xilma-xillikni ko‘paytirish, ekologik
muhitni yaxshilash borasidagi taklif va fikrlarini bildirishdi.